Un medic stomatolog din Timișoara a fost găsit mort în domiciliul său, cu o funie largă în jurul gâtului și cu venele tăiate la ambele mâini. Marți, înainte de a se sinucide bărbatul a lăsat un mesaj de adio pe Facebook prin care o învinuiește pe soție pentru fapta sa.

Anchetatorii presupun că barbatul de 39 de ani a încercat inițial să se spânzure, dar, pentru că nu a reușit, și-a tăiat venele. Chișevescu Mihail-Bogdan medic, soț și tată al unui băiat de patru ani a scris în mesajul de adio că mai multe acțiuni violente ale soției sale l-au determinat să recurgă la sinucidere.

„Am construit împreună un cămin pentru familia noastră, ulterior mi-ai reproșat că atunci, în perioada aia în care eu mergeam la două locuri de muncă și în rest făceam muncă de construcții pentru căminul nostru, eu te-am neglijat pe tine și ai simțit că nu îți mai ofer sprijin moral. În cele două luni în care eu renovam apartamentul dormind 5-6 ore pe noapte poate aș fi avut și eu nevoie de sprijin moral. A urmat afecțiunea mea de coloană vertebrală, care m-a ținuit la pat și m-a adus în depresie, momente care au fost dificile pentru amândoi și în care aș fi avut mult mai multă nevoie de susținere morală, nu de critici și certuri”.

Bărbatul i-a reproșat soției că devenea violentă cu el în fața copilului și soacrei lui.

„Pentru tine în schimb cuvintele au o importanță mai mare decât orice, și în deosebit de multe cazuri ai scos din context partea negativă a ceea ce spuneam, chiar dacă afirmația întreagă era pozitivă. Anul trecut în iulie m-ai întrebat: Â«spune-mi lucruri pe care le admiri la mineÂ», printre alte răspunsuri am zis: Â«te admir cât de bine te descurci cu gestionarea cabinetului în care lucrăm, chiar mai bine decât mine, mai ales că inițial nu credeam că te vei descurca pentru că nu aveai experiența necesarăÂ». Ai transformat afirmația mea pozitivă într-un scandal penibil în care ai ajuns să mă bați în fața copilului nostru și a mamei tale. Din momentul acela te-ai răcit față de mine lent, pe zi ce trecea, și, eu imatur fiind încă în gândire nu nu am înțeles câtă nevoie avem de ajutor. De abia după 6 luni de zile am înțeles, încet, încet unde greșesc în gândire, ca om, și în relația cu tine și cu oamenii din jurul meu. Orice îmbunătățire am făcut la modul meu de a gândi nu te-a mai interesat, din contră, deși te-am implorat să nu înrăutățești ceea ce mai rămăsese între noi, ai făcut-o cu bună știință. Dragostea și altruismul au niște limite. E momentul ca și eu să fiu egoist, pentru că nu mai pot suferi mai mult de atât! Viața mea a devenit un chin înfiorător! Tuturor celor care v-am greșit vă spun sincer că îmi pare rău”, a scris medicul stomatolog în scrisoarea de adio.